62020CJ0517_INF
A Bíróság (kilencedik tanács) 2023. március 16‑i ítélete –OL (Olasz koncessziók meghosszabbítása)
(C‑517/20. sz. ügy) (
1
)
„Előzetes döntéshozatal – EUMSZ 49. és EUMSZ 56. cikk – Szerencsejátékok – Fogadásgyűjtési tevékenységgel kapcsolatos koncessziók – A már odaítélt koncessziók meghosszabbítása – A koncesszió és rendőrségi engedély hiányában ezt a tevékenységet végző adatátviteli központok helyzetének rendezése – E helyzetrendezésből következő jogok meghosszabbítása – Korlátozott határidő”
Letelepedés szabadsága – Szolgáltatásnyújtás szabadsága – Korlátozások – Szerencsejátékok – Már odaítélt koncessziók meghosszabbítása – Koncesszió és rendőrségi engedély hiányában fogadásgyűjtési tevékenységet végző adatátviteli központok helyzetének rendezéséből következő jogok meghosszabbítása – Megengedhetetlenség – Igazolás – A fogyasztók védelmének biztosítása érdekében az ezen ágazatban végzett az ellenőrzés folyamatossága – Arányosság – A nemzeti bíróság általi vizsgálat
(EUMSZ 49. és EUMSZ 56. cikk)
(lásd: 42–45., 48–49., 51–53. és 56. pont, valamint a rendelkező rész)
Rendelkező rész
Az EUMSZ 49. és EUMSZ 56. cikket úgy kell értelmezni, hogy azokkal ellentétes a szerencsejáték‑ágazatban a koncessziók, és azon jogok meghosszabbítása, amelyek azon adatátviteli központok helyzetének rendezéséből következnek, amelyek egy meghatározott időpontban már fogadásgyűjtési tevékenységet végeztek koncesszióval és rendőrségi engedéllyel nem rendelkező külföldi bukmékerek javára, amennyiben az ilyen meghosszabbítás, amely igazolható többek között közérdeken alapuló olyan kényszerítő indokokkal, mint a fogyasztóvédelem garantálása érdekében az ezen ágazatban a szereplők felügyelete folytonosságának biztosítására irányuló célkitűzés, nem alkalmas e célkitűzés megvalósítására vagy túlmegy az e célkitűzés eléréshez szükséges mértéken.
(
1
)	HL C 257., 2022.7.4.